CELEX: 62014CA0543
Language: da
Date: 2016-07-28 00:00:00
Title: Sag C-543/14: Domstolens dom (Fjerde Afdeling) af 28. juli 2016 — Ordre des barreaux francophones et germanophone m.fl., Jimmy Tessens m.fl., Orde van Vlaamse Balies og Ordre des avocats du barreau d’Arlon m.fl. mod Conseil des ministres (anmodning om præjudiciel afgørelse fra Cour constitutionnelle — Belgien) (Moms — direktiv 2006/112/EF — gyldighed og fortolkning af direktivet — ydelser, der leveres af advokater — opkrævning af moms — adgang til effektive retsmidler — processuel ligestilling — retshjælp)

26.9.2016   
            
            
               DA
            
            
               Den Europæiske Unions Tidende
            
            
               C 350/4
            
         Domstolens dom (Fjerde Afdeling) af 28. juli 2016 — Ordre des barreaux francophones et germanophone m.fl., Jimmy Tessens m.fl., Orde van Vlaamse Balies og Ordre des avocats du barreau d’Arlon m.fl. mod Conseil des ministres (anmodning om præjudiciel afgørelse fra Cour constitutionnelle — Belgien)
   (Sag C-543/14) (1)
   
   ((Moms - direktiv 2006/112/EF - gyldighed og fortolkning af direktivet - ydelser, der leveres af advokater - opkrævning af moms - adgang til effektive retsmidler - processuel ligestilling - retshjælp))
   (2016/C 350/04)
   Processprog: fransk
   
      Den forelæggende ret
   
   Cour constitutionnelle
   
      Parter i hovedsagen
   
   
      Sagsøgere: Ordre des barreaux francophones et germanophone m.fl., Jimmy Tessens m.fl., Orde van Vlaamse Balies og Ordre des avocats du barreau d’Arlon m.fl.
   
      Sagsøgt: Conseil des ministres
   Procesdeltagere: Association Syndicale des Magistrats ASBL og Conseil des barreaux européens
   
      Konklusion
   
   
               1)
            
            
               I forbindelse med undersøgelsen af artikel 1, stk. 2, og artikel 2, stk. 1, litra c), i Rådets direktiv 2006/112/EF af 28. november 2006 om det fælles merværdiafgiftssystem med hensyn til adgangen til effektive retsmidler og princippet om processuel ligestilling, som er sikret ved artikel 47 i Den Europæiske Unions charter om grundlæggende rettigheder, er der ikke fremkommet noget forhold, der kan berøre gyldigheden af disse bestemmelser, for så vidt som disse bestemmelser pålægger merværdiafgift af ydelser leveret af advokater, der præsteres over for borgere, som ikke har ret til retshjælp under en national retshjælpsordning.
            
         
               2)
            
            
               Artikel 9, stk. 4 og 5, i konventionen om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet, der blev undertegnet i Århus den 25. juni 1998, kan ikke påberåbes med henblik på en prøvelse af gyldigheden af artikel 1, stk. 2, og artikel 2, stk. 1, litra c), i direktiv 2006/112.
            
         
               3)
            
            
               Artikel 132, stk. 1, litra g), i direktiv 2006/112 skal fortolkes således, at de ydelser, som en advokat leverer til en borger, som har ret til retshjælp i henhold til en national retshjælpsordning som den i hovedsagen omhandlede, ikke er fritaget for merværdiafgift.
            
         
      (1)  EUT C 46 af 19.2.2015.